

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.4** | 2025. gada 31. jūlijā |

**6.**

**Par grozījumiem Ogres novada pašvaldības** **domes 2025. gada 26. jūnija lēmumā ,,Par grozījumiem 2024. gada 26. septembra patapinājuma līgumā, kas noslēgts ar SIA “PPII Mikausis””**

Ogres novada pašvaldības dome 2025. gada 26. jūnijā pieņēma lēmumu “Par grozījumiem 2024. gada 26. septembra patapinājuma līgumā, kas noslēgts ar SIA “PPII Mikausis”” (protokols Nr. 11, 14.), turpmāk – Lēmums.

Lēmuma pamatojuma daļas tekstā un lemjošās daļas 1. punktā ir kļūdaini norādīta Ogres novada pašvaldībai piederošā nekustamā īpašuma Mālkalnes prospekts 43, Ogre, Ogres nov.; Mālkalnes prospekts 43A, Ogre, Ogres nov.; Blāzmas iela 5, Ogre, Ogres nov., kadastra numurs 7401 002 0113, sastāvā esošās ēkas (būves) – skola, ar kadastra apzīmējumu 7401 002 0113 002 un adresi Blāzmas iela 3, Ogre, Ogres nov., LV-5001, 2. stāva telpu ar kopējo platību 191,4 m² uzskaitītā numerācija. Lēmumā norādītajā 2. stāva telpu kopējā platībā - 191,4 m² ietilpst arī telpa Nr. 95, kas Lēmumā kļūdas dēļ nav norādīta.

Administratīvā procesa likuma 72. panta pirmajā daļā noteiks, ka iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību. Ievērojot, ka Lēmumā ir konstatēta minētā kļūda, nepieciešams veikt Lēmuma grozījumus.

Ņemot vērā minēto un pamatojoties uz Administratīvā procesa likuma 72. panta pirmo daļu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** Ogres novada pašvaldības 2025. gada 26. jūnija lēmumā “Par grozījumiem 2024. gada 26. septembra patapinājuma līgumā, kas noslēgts ar SIA “PPII Mikausis””, turpmāk - Lēmums, šādus grozījumus:
   1. papildināt Lēmuma pamatojuma daļas 3. punkta ceturtās rindkopas otro teikumu pēc vārdiem “Skolas telpas” ar saīsinājumu un skaitli ,,Nr. 95”;
   2. papildināt Lēmuma lemjošās daļas 1. punktu pēc vārda “telpas” ar saīsinājumu un skaitli ,,Nr. 95”.
2. Ogres novada pašvaldības Centrālās administrācijas Kancelejai nodrošināt lēmuma aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)